MOKUNA XXXII 
A lilo ae la o Kekalukaluokewa i poo kiekie ma ke aupum., alaila, 
hoouna aku la o Kaonohiokala ia Kekalukaluokewa e hele e kaapuni 
ma na mokupuni a pau e lawelawe i kana oihana Moi, a hoonoho iho 
la ia Laielohelohe ma ko Kekalukaluokewa wahi ma ke ano hope Moi. 
A no keia mea, lawe ae la o Kekalukaluokewa i kona Kuhina Nui 
(ka Makaula), ma kana huakai kaapuni. 
I ka la i haalele ai o Kekalukaluokewa ia Pihanakalani, a hele aku 
la ma kana oihana kaapuni. Ia la no hoi ka haalele ana o Kaonohi- 
okala ia lalo nei. 
Ma kela hoi ana o Kaonohiokala, aole nae oia i hiki loa iluna, aka, 
ua ike nae oia ia la e holo ana na waa o Kekalukaluokewa i ka moana. 
A no ia mea, hoi hou mai la o Kaonohiokala mai luna mai a hiki 
ilalo nei, a launa iho la me Laielohelohe, aole nae i hanaia ka hewa 
la manawa. 
Ia laua me Laielohelohe e halawai la, noi aku la o Kaonohiokala ia 
Laielohelohe e hookaawaleia na mea e ae, a ma kona ano Mea Nui, 
ua hookaawaleia ko ke Alii wahine mau aialo. 
Ia Laielohelohe me Kaonohiokala o laua wale no ma ke kaawale, 
i aku la, “O ka ekolu keia o ko’u mai makahiki (puni) o ka make- 
make ana ia oe, no ka mea, ua ulu kou nani a papale maluna o kou 
kaikuaana (Laieikawai). A nolaila, ma na la hope nei, ua hiki ole 
ia’u ke hoomanawanui e pale aku i ke kuko no’u ia oe mai o’u aku.” 
“FE kuu Lani e,” wahi a Laielohelohe, “ pehea la e kaawale ai ia 
kuko ou mai a oe ae? A heaha Ja ka manao o kuu Lani e pono ai 
ke hana? ” 
“FE launa kino kaua,” wahi a Kaonohiokala, “oia wale no ka mea 
e pono ai ke hanaia imua o’u.” 
I aku la o Laielohelohe, “Aole kaua e launa kino e kuu Lani, no 
ka mea, o ka mea nana i malama ia’u mai kuu wa uuku mai a loaa 
wale kuu kane, nana ka olelo paa ma o’u la, aole e haawi i kuu kino 
me kahi mea e ae e hoohaumia; a nolaila, e kuu Lani e, na ka mea 
nana ka hoohiki paa ia’u e ae aku i kou makemake.” 
A lohe o Kaonohiokala i keia mea, akahi no a hoomohalaia ke 
kuko ino iloko, alaila, hoi aku la oia iluna me kana wahine (Laie- 
ikawai). Aole nae i anahulu kona mau la i luna, uhi paapu houia 
mai la oia e na hekili o ke kuko ino, a hiki ole ke hoomanawanui no 
ke kuko. 
A na keia kuko, kaikai kino houia mai la oia mai luna mai e 
halawai hou me Laielohelohe. 
74936°—19—33 ErH——88 593 
